En 42-årig mand fra Frederikshavn fremstilles onsdag 14.30 i grundlovsforhør ved retten i Hjørring. Han sigtes for indbrud og brandstiftelse i Akvariekælderen i Frederikshavn. Det oplyser politikommissær Jens Søgaard fra Nordjyllands Politi til TV2/NORD. Anholdelsen sker på baggrund af vidneforklaringer. Torsdag 12. januar opstod der brand i dyrehandelen Akvariekælderen i Søndergade i Frederikshavn. Omkring 150 dyr døde i branden. Branden opstod i forbindelse med et indbrud, hvor der blev stjålet et mindre pengebeløb. Ejendommens beboere blev evakueret og en beboer sendtes til sygehuset med røgforgiftning.

Opsummering:
En 42-årig mand bliver onsdag eftermiddag fremstillet i grundlovsforhør, sigtet for indbrud og brand i Akvariekælderen i Frederikshavn.